Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: mivel a jogalkotásról szóló 1987. évi XI. törvény (a továbbiakban: Jat.) 1. § (2) bekezdése szerint az alacsonyabb szintû
Paragraph Index: 1236

1. § (5) bekezdését, valamint a 6. § (1) bekezdés b) pontját, amelyek szerint kötelezõ feladat- és hatáskört a települési önkormányzatok számára kizárólag törvény állapíthat meg. A Jat. 7. §-a szerint a Kormány törvényben kapott felhatalmazás alapján adhat ki rendeletet. Kormányrendelet csak a törvényben megállapított önkormányzati feladat végrehajtását szabályozhatja, tehát megállapítható, hogy a fenti kormányrendelet nem rótt, nem róhatott semmilyen kötelezettséget a települési önkormányzatra sem. (Csak zárójelben jegyezzük meg, hogy a Miniszterelnöki Hivatal közigazgatási államtitkára elismerte, hogy a hivatkozott kormányrendelet a szokványos közigazgatási egyeztetési mechanizmus körén kívül született meg. Ez a kérdés azonban már az országos kisebbségi önkormányzatok véleményezési érinti, amellyel külön fejezet foglakozik.) Megállapítottuk, hogy a képviselõ-testülete jogellenesen döntött a népszavazás 80. évfordulójára felállítandó emlékmûrõl rendeleti forma helyett határozatban, továbbá nem kérte ki a Német Kisebbségi Önkormányzat egyetértését a helyi hagyományápolás és kultúra terén a német kisebbség e történelmi településén. Kezdeményeztük ezért a határozatának visszavonását, a felállítandó emlékmû témájának újratárgyalását és annak rendeletben történõ szabályozását; e rendelet megalkotása elõtt a Német Kisebbségi Önkormányzat egyetértésének beszerezését; a képviselõ-testület döntéséig az emlékmû már megkezdett kivitelezési munkálatainak leállítását. A képviselõ-testület határozata nyomán a polgármester rendkívül gyorsan intézkedett, az emlékmû két hónapon belül elkészült, így kezdeményezésünk idõszerûtlenné vált. Felhívtuk a helyi önkormányzat figyelmét, hogy a jövõben keressék a közös hangot a település német kisebbségi önkormányzatával. Ez az eset is jól bizonyítja, hogy pontatlan a Nektv. 29. § (1), valamint a 38. § (3) bekezdésében a máshol alkalmazott „döntés” szó helyett a „rendelet” kifejezés használata, mert ezzel könnyen kijátszhatóvá válik a kisebbségi önkormányzat egyetértési joga.44 III. A szociális biztonsághoz való jog hatályosulása a hivatalunkhoz benyújtott panaszok tükrében 1. A szociális jogok törvényi garanciái Az állam által biztosított szociális jogok az általános emberi jogok részét képezik. A szociális jogok az alapvetõ polgári és politikai jogokkal szorosan összefüggnek, és oszthatatlanok. Az azonban, hogy egy adott országon belül a szociális jogok, illetve a hozzájuk kapcsolódó ellátások milyen mértékben kerülnek biztosításra, jelentõsen függ az ország gazdasági mutatóitól, fejlettségétõl. A különbözõ „generációs” emberi jogok egyenrangúvá válása egyenértékû védelme még sem a nemzetközi jogban, sem a klasszikus jóléti államokban és – természetesen – Magyarországon sem biztosított. A magyar állam kötelezettségét az Alkotmány 17. §-a tágan határozza meg, amikor kimondja, hogy a Magyar Köztársaság a rászorulókról kiterjedt szociális intézkedésekkel gondoskodik. E rendelkezést alapokmányunk 70/E. §-ának (1) bekezdése szûkíti, amikor felsorolja azokat az élethelyzeteket – így az öregség, betegség, rokkantság, özvegység, árvaság és az önhibán kívül bekövetkezett munkanélküliség –, amelyek esetén a Magyar Köztársaság állampolgárainak joguk van alanyi jogon meghatározott ellátásokat igénybe venni. A felsorolás azonban nem taxatív, hiszen az Alkotmány egyéb rendelkezéseibõl levezethetõk további rászorultsági állapotok is, melyek szintén megalapoznak bizonyos szociális ellátásokra való jogosultságot. 44 A „döntés” szó, mint összefoglaló elnevezés a határozatot és a rendeletet egyaránt jelentheti, márpedig a kisebbségi önkormányzat egyetértésének kikérése mindkét döntési forma alkalmazása esetén indokolt lehet. Az alapokmány az állam kötelességévé teszi egy olyan szociális ellátórendszer kiépítését és mûködtetését, amely más ellátórendszerekkel együtt garantálja a polgárok megélhetéséhez szükséges mértékû ellátást. Az állam által garantált, alanyi jogon járó szociális támogatásokat a szociális igazgatásról és szociális ellátásokról szóló 1993. évi III. tv. (a továbbiakban: Szoctv.) foglalja rendszerbe. Ezt egészíti ki az Ötv., amely a szociális alapellátást a települési önkormányzatok kötelezõen ellátandó feladatai közé sorolja. E feladat teljesítésének érdekében az önkormányzatok az elmúlt években megalkották rendeleteiket. Ezekben szabályozták azokat a feltételeket, amelyek a helyi sajátságok figyelembevételével biztosítják a támogatásra szorulók ellátását. A feladathoz szükséges forrásokat elsõsorban – normatív formában – az állami költségvetés biztosítja, de a lakosságot leginkább érintõ, a megélhetési gondokat csökkentõ átmeneti segélyezés továbbra is az önkormányzati költségvetés kizárólagos hatáskörébe tartozik. Ugyanez a helyzet a lakásfenntartási támogatással és az építkezni, felújítani szándékozóknak juttatott kamatmentes kölcsönökkel vagy vissza nem térítendõ támogatással is. A roma családok különösen nehéz helyzetben vannak azokon a településeken, ahol az önkormányzatok forráshiányosak és leginkább csak az állam által alanyi jogon járó juttatásokat képesek garantálni. A korábbi években olyan tartalmú beadványok érkeztek a kisebbségi biztoshoz, amelyekben roma családok sérelmezték a számukra kedvezõ és szociális biztonságot jelentõ törvények, önkormányzati rendeletek diszkriminatív végrehajtását. Vizsgálataink és kezdeményezéseink hatására a helyzet mára változott. A 2002 folyamán benyújtott panaszok megfogalmazói továbbra is életkörülményeik javítását szeretnék elérni, de nem csupán nagyobb összegû segélyre tartanak igényt, hanem munkát és megfelelõ lakhatási körülményeket is elvárnak az önkormányzatoktól. A beszámolási idõszak ügyeinek közel 1/5 része foglalkozik szociális problémával. Ezek három témakör köré csoportosíthatók: • szociális segélyezéssel; • munkalehetõséggel, közmunkával kapcsolatosak; • lakással, lakhatással. 2. Szociális segélyezéssel kapcsolatos problémák

Source: https://magyarkozlony.hu/hivatalos-lapok/65a41dad02f55b8c03fff3c479bac98d97187359/dokumentumok/4b3ba9c7bb7f8aa6944eb513813c808c4e9ec974/letoltes